recursal/SuperWikiNEXT-32B huggingface dataset:
Wikidata Benita Ferrero-Waldner
Res apud Vicidata repertae:Benita Ferrero-Waldner: imagoBenita Ferrero-Waldner: imago
*Nativitas*: 5 Septembris 1948; Salisburgum  
*Patria*: Austria  

**Officium**

*Officium*: European Commissioner for External Relations, member of the National Council of Austria, European Commissioner for Trade, Federal Minister of Foreign Affairs of Austria, member of the National Council of Austria, Secretary of State  
*Munus*: legatus, iuris peritus, politicus  
*Patronus*: Austrian Federal Government
**Consociatio**

*Factio*: Factio Popularis Austriaca  

**Memoria**

*Laurae*: Magna Crux Ordinis Leopoldi II, Magna Crux Ordinis Isabellae Catholicae, magna crux cum stella fasceaque insignis meriti Reipublicae Foederatae Germaniae, Grand Cross of Royal Norwegian Order of Merit, Commander of the Legion of Honour, Grand Cross of the Order of Honour, Order of the Polar Star - Commander's Grand Cross, Grand Cross of the Order of the Sun of Peru‎  

**Benita Ferrero-Waldner** (Salisburgi nata die 5 Septembris 1948) est politica Austriae et internationalis.

In urbe nativa educata et apud universitatem erudita est. Ab anno 1984 legata patriae operam dedit. His annis iuxta Petrum Boutros-Ghali (secretarium generalem Nationum Unitarum ab 1992 ad 1996) nomenclatrix meruit. Die 4 Februarii 2000 ministra a rebus externis facta est, cancellario Austriaco Volfgango Schüssel. Die 20 Octobris 2004 commissa Europaea a rebus externis facta est, deinde a die 1 Decembris 2009 usque ad 9 Februarii 2010 commissa Europaea a commercio, praeside commissionis Iosepho Manuele Barroso.

Nexus externi
-------------

* Benita Ferrero-Waldner commissa Europaea 2004/2009

Ministri rerum externarum Austriaci 1945–

|  |  |
| --- | --- |
|  |  |
| Carolus Gruber • Leopoldus Figl • Bruno Kreisky • Lujo Tončić-Sorinj • Curtius Waldheim • Rudolphus Kirchschläger • Ericus Bielka • Willibaldus Pahr • Erwinus Lanc • Leopoldus Gratz • Petrus Jankowitsch • Aloysius Mock • Wolfgangus Schüssel • Benita Ferrero-Waldner • Ursula Plassnik • Michael Spindelegger • Sebastianus Kurz • Karin Kneissl • Alexander Schallenberg • Michael Linhart • Alexander Schallenberg
*Opus geopoliticum • Porta Unionis Europaeae • Ministri a rebus externis civitatum Europaearum hodiernarum**Capsae cognatae:* Cancellarii Austriae • Ministri rerum externarum 1918–1938 • Ministri rerum internarum |
|  |
Wikidata Elias Frank
Res apud Vicidata repertae:Elias Frank: imagoElias Frank: imago
*Nativitas*: 10 Octobris 1908; Petropolis  
*Obitus*: 22 Iunii 1990; Moscua  
*Patria*: Unio Sovietica, Imperium Russicum  

**Officium**

*Munus*: physicus, professor  
*Patronus*: Lebedev Physical Institute, Joint Institute for Nuclear Research, Institute for Nuclear Research
**Consociatio**

*Religio*: Religio Iudaica
**Familia**

*Genitores*: Mikhail Frank;   

**Memoria**

*Laurae*: Stalin Prize, USSR State Prize, Order of Lenin, Order of the October Revolution, Praemium Nobelianum physicae, Order of the Red Banner of Labour, Ordo ''Signum honoris'', Medal "For Valiant Labour in the Great Patriotic War 1941–1945", Jubilee Medal "In Commemoration of the 100th Anniversary of the Birth of Vladimir Ilyich Lenin", Medal "In Commemoration of the 800th Anniversary of Moscow", Order of Cyril and Methodius, Friendship Order, Order of the Polar Star  
*Sepultura*: sepulchretum Praesentationis  

**Elias Michaelis filius Frank** (Russice Илья Михайлович Франк, tr. *Il'ja Michajlovič Frank*; 10 [23] Octobris 1908 – 22 Iunii 1990 fuit physicus Sovieticus, alumnus et ab anno 1944 professor Universitatis Publicae Moscuensis, ab anno 1946 correspondens et ab anno 1968 ordinarius Academiae Scientiarum URSS socius. Anno 1958 cum Paulo Čerenkov et Inguaro Tamm Praemium Nobelianum Physicae obtinuit. Praeterea, bis (annis 1946 et 1953) Praemio Staliniano et (anno 1971) Praemio Publico URSS nonnullisque aliis signis laudis ornatus est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Eliam Frank** spectant. |

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |
Wikidata Kazuyoshi Miura
Res apud Vicidata repertae:Kazuyoshi Miura: imagoKazuyoshi Miura: imago
*Nativitas*: 26 Februarii 1967; Shizuoka  
*Patria*: Iaponia  

**Officium**

*Munus*: pedilusor, lusor pediludii aularis  

**Familia**

*Coniunx*: Risako Miura  
*Proles*: Ryōta Miura  

**Kazuyoshi Miura** (Iaponice 三浦 知良, *Miura Kazuyoshi*, natus in *Shizuoka* die 26 Februarii 1967) est pedilusor Iaponiensis, et etiam Turmae Pediludicae Nationalis Iaponiae (1990 - 2000) lusor fuit. Kazuyoshi Miura inter alia cum turmis *Verdy Kawasaki*, *Kyoto Purple Sanga* et *Vissel Kobe* lusit. Nunc ad gregem *Yokohama FC* pertinet.

Societas pediludii
------------------

* 1982; Juventus
* 1982-1985; Santos
* 1986; Matsubara
* 1987; Brasil
* 1987-1988; XV Novembro-Jaú
* 1989; Coritiba
* 1990; Santos
* 1990-1998; Verdy Kawasaki
* 1994-1995; →Genoa
* 1999; Croatia Zagreb
* 1999-2000; Kyoto Purple Sanga
* 2001-2005; Vissel Kobe
* 2005-; Yokohama FC
* 2005; →Sydney

Nexus externi
-------------

* National Football Teams
* Japan National Football Team Database
Wikidata Sibusiso Moyo
Res apud Vicidata repertae:Sibusiso Moyo: imagoSibusiso Moyo: imago
*Nativitas*: 1960; Mberengwa District  
*Obitus*: 20 Ianuarii 2021; Hararensis Urbs  
*Patria*: Zimbabua  

**Officium**

*Officium*: Foreign minister of Zimbabwe, Minister of Regional Integration and International Cooperation  
*Munus*: politicus, miles, international forum participant  

**Consociatio**

*Factio*: Politicus nullius factionis  

**Memoria**

*Sepultura*: National Heroes Acre  

**Sibusiso Busi Moyo** (Mberengwa in pago natus anno 1960; mortuus die 20 Ianuarii 2021), praeceptoris filius, fuit politicus Zimbabuae. Cum iuvenibus aliis in Botsuanam anno 1977 atque mox in Russiam sanctuarium petivit ut rebus novis patriae faveret. Tardius academiam militarem Zimbabuensem frequentavit. Maior generalis in exercitu nationali denuo factus, die 15 Novembris 2017 diebusque insequentibus securitatem Roberti Mugabe praesidis demoti promotionemque successoris Emmerson Mnangagwa adiuvit. Iussu huius die 30 Novembris 2017 minister a rebis externis commercioque internationali creatus est.

Bibliographia
-------------

* "Meet Sibusiso B. Moyo, the man who read Mugabe the riot act" in *The Herald* (21 Aprilis 2018)

Ministri rerum externarum Rhodesienses et Zimbabuenses

|  |  |
| --- | --- |
|  |  |
| Clifford Dupont 1964 • Ian Smith 1965 • Iacobus Angus Graham 1966 • Ioannes Hartley Howman 1968 • Petrus van der Byl 1974 • David Mukome 1979 • Simon Muzenda 1980 • Witness Mangwende 1981 • Nathan Shamuyarira 1988 • Stanislaus Mudenge 1995 • Simbarashe Mumbengegwi 2005 • Gualterus Mzembi 2017 • Sibusiso Moyo 2017
*Opus geopoliticum • Ministri a rebus externis civitatum Africanarum hodiernarum**Capsae cognatae:* Praesides Zimbabuae • Primi ministri Zimbabuae |
|  |
Wikidata Kašinum
Res apud Vicidata repertae:Kašinum: insigneKašinum: insigne
*Civitas*: Russia  
*Locus*: 57°21′36″N 37°36′14″E  
*Numerus incolarum*: 14 287, 13 757  
*Zona horaria*: UTC+3  
Situs interretialis  

**Gestio**

*Procuratio superior*: Q20659077  

*Vide etiam paginam discretivam:* Cassinum (discretiva)

**Kašinum** vel **Cassinum** (Russice *Кашин*) est urbs regionis Tueriensis Russiae et sedes administrativa districtus Kašinensis. In ripa fluminis eiusdem nominis Volgae tributarii stat. Plus quam 13 milia incolarum (anno 2020) habet.

Historia
--------

Urbs primum in *Chronicis Niconis* memorata est anno 1238. Ad ducatum Pereslaviae et post ad ducatum Tueriensem pertinebat. Caput ducatus Kaschinensis sui iuris ab anno 1319 ad annum 1426 erat. Ad Moscoviam anno 1485 adiuncta est; Demetriopoli subdita aliquod tempus erat. Сirculi gubernii Tueriensis caput ab anno 1775.

Kašinum anno 1909

Notae
-----

1. ↑  Ioannis Martinov *Annus ecclesiasticus Graeco-Slavicus*, Bruxellis 1863, p. 240. (Textus apud *Google Books*) Interdum *Cachina*.
2. ↑  Augustini Meyerberg *Iter in Moschoviam*, p. 385.
3. ↑  Russice *Kašinka*.
4. ↑  Russice *Никоновская летопись*.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Kašinum** spectant. |

|  |  |
| --- | --- |
|  | **Situs geographici et historici:** *Locus*: 57°21′36″N 37°36′14″E • *GeoNames* • Большая российская энциклопедия |
Alpes Australes hieme
*Vide etiam paginam discretivam:* Alpes (discretiva)

**Alpes Australes** (Anglice *Southern Alps*, Maoriane *Kā Tiritiri o te Moana*) sunt montes Novae Zelandiae maximi, in insula Australi siti. Secundum litus occidentale insulae extenduntur et partem insulae magnam occupant. Iugum circa 500 chm longitudinis est. Valles saepe glaciariis opertae sunt, interdum et lacus glaciariis nutriti in vallibus siti sunt.

Lupini in ripa *Ohau Lodge* lacus in Alpibus Australibus
17 cacumina plus quam 3000 m alta in Alpibus Australibus sunt; altissimus est mons Cook, nomine Iacobi Cook nuncupatus, qui Alpes Australes anno 1770 vidit et descripsit; sed Abel Tasman anno 1642 primus Europaeorum iugum invenit.

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.
2. ↑  Vel **Alpes Meridianae**, vel **Alpes Novae Zelandiae**, — Ferdinandi de Mueller(de) *Fragmenta phytographiae Australiae*, vol. VIII, Melburniae 1872-74, p. 40
3. ↑  E.g. Allani Cunningham *Florae insularum Novae Zelandiae precursor...*, in: *The Annals and Magazine of Natural History*, vol. IV, Londinii 1840, p. 109 (quamvis de monte Cook Australiae).

Nexus externi
-------------

|  |  |
| --- | --- |
|  | **Situs geographici et historici:** *Locus*: 43°30′0″S 170°30′0″E • 6209204, 6213634, 6248885, 6248883, 6248880, 6248889, 6248888, 6248886, 6213341 *GeoNames* • Encyclopædia Britannica |
Arcus pluvius, secundum Biblia signum foederis Dei cum Noe
**Foedus** vel **pactum** in Bibliis plerumque ad conventum inter Deum et homines refert. Aliquando et ad conventum inter homines refert. Foedus inter Deum et homines est pars fundamentalis religionum Iudaicae Christianaeque. In exemplaribus Hebraice בְּרִית (bĕriyth), Graece διαθήκη scribitur.

Biblia Hebraica
---------------

In Biblia Hebraica, quae sunt etiam Vetus Testamentum Bibliarum Christianorum, foedera magna sex discerni possunt: foedera Dei cum Noe, Abraham, Moyse, Aaron, David, et "novum foedus", pactum futurum cum Israel.

In Biblia Hebraica vocabuli בְּרִית‎ (concordantiae Strong numerus H1284) 284 casus reperiuntur. In Versione Vulgata ferme verbis *foedus* et *pactum* reddiuntur, sed etiam *amicitiae* (Exodus 34:12), *testamentum* (Numeri 14:44), *pax* (Iosue 9:6), et cetera.

Novum Testamentum
-----------------

In Novo Testamento et religione Christiana sunt diversae commemorationes notionis foederis. Generaliter Christiani credunt adventu Iesu novum foedus statutum esse. Paulus de foedere copiose tractat in Epistula ad Hebraeos.

In Novo Testamento vocabuli διαθήκη (concordantiae Strong numerus G1242) 33 casus reperiuntur. In Versione Vulgata *testamentum* redditur, sicut titulus "Novum Testamentum" (Graece Ἡ Καινὴ Διαθήκη). In versione Latina sententia foedus aliquantum amissa est, dum Graece διαθήκη sententias foedus et testamentum continet.

Nexus interni
-------------

* Novum Testamentum

Notae
-----

1. ↑  Blue Lette Bible, Hebrew Lexicon :: H1285 (VUL).
2. ↑  Blue Lette Bible, Greek Lexicon :: G1242 (VUL).
Uzboi|  |
| Longitudo | 550 chm |
|  |  |
|  |  |
|  |  |
| Fons | Sarykamysch antiquum |
| Ostium | mare Caspium antiquum |
| Regio | Turcomannia |

**Uzboi** est alveus magnus fluminis exsiccati vel bracchium caecum immensum, in Turcomannia situm, quod initium e lacu Sarykamyschensi capiebat et in mare Caspium prope urbem hodiernam Dauabam influebat. Et Sarykamysch, et Caspium tunc temporis maiorem, quam nunc, aream occupabant, quare initium et ostium Uzboi non ad litus hodiernum sita sunt. Circa 550 chm longitudinis est. Oxus tum in Sarykamysch effundebatur, ergo Uzboi Oxi pars haberi poterat. Karakum desertum ad ripam Uzboi laevam patet.

Alveus latus et profundus certissime distinguitur. Lacus multi et dulces et salsi nunc in eo siti sunt.

Notae
-----

1. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Узбой*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 41°6′50″N 57°35′9″E, 39°21′40″N 54°27′10″E, 39°30′0″N 55°0′0″E • *GeoNames* |
**Foedus Graecum**  (Graece: συμμαχία τῶν Ἑλλήνων *symmachia ton Hellenon*) sanctum est anno 481 a.C.n. a triginta et una civitatibus, inter has Athenae atque Corinthus maximi fuerunt momenti. Foederis praesidium Lacedaemoniis tributum est. Aliae praeclares civitates sicut Argos, Thebae atque Thessali nec non magnae Graeciae urbes foedere abstinuerunt. Devictis autem Persis pugna Salaminia (480 a.C.n. Plataeensi (479 a.C.n) atque Mycalensi (479 a.C.n.) magis magisque obsoletum videbatur. Quoniam Lacedaemoni hostibus e patria pulsis recusaverunt Graecis sub Persarum iugum Minoris Asiae oras colentibus opem ferre anno 477 a.Cn. imperium belli gerundi Atheniensibus est commandatum, quo facto paulo post Foedus Delium conditum est.

Bibliographia
-------------

* Hans-Joachim Gehrke, Helmuth Schneider (Hrsg.): *Geschichte der Antike. Ein Studienbuch*. Stuttgart 2006, S. 146–147. ISBN 3476020746.
* Karl-Wilhelm Welwei: *Das klassische Athen. Demokratie und Machtpolitik im 5. und 4. Jahrhundert*. Darmstadt 1999, ISBN 3896781170.
Olim bibliotheca regia, nunc aedes facultatis iurisconsultorum.
**Universitas Humboldtiana Berolinensis** Germanice *Humboldt-Universität zu Berlin*, olim **Universitas Friderica Guilelma Berolinensis** est veterrima universitas urbis Berolini, die 15 Octobris anno 1810 a Gulielmo de Humboldt condita. Ibi fuerunt anno 2008 34 612 studiosi et 2633 operarii, e quibus 259 professores. Est universitas rei publicae. Per annum 281 565 Mio. € expendere potest.

Universitas locata est in via nomine *Unter den Linden* in Media. Coordinata geographica sunt: 52° 31′ 5″ Sept. 13° 23′ 36″ Ort.

Exemplum documenti promotionis
------------------------------

ALMA UNIVERSITAS HUMBOLDTIANA BEROLINENSIS  

QUOD DEUS IN CHRISTO BENE VERTAT  

PRAESIDENTE MAGNIFICO  

(N.N.)  

(E.G.) PHILOSOPHIAE DOCTORE  

LINGUAE LITTERARUMQUE GERMANICARUM VETERUM  

PROFESSORE PUBLICO ORDINARIO  

(N.N.)  

THEOLOGIAE DOCTOR ET PROFESSOR PUBLICUS ORDINARIUS  

H. A. DECANUS  

IN VIRUM ORNATISSIMUM / IN MULIEREM ORNATISSIMAM  

(N.N.)  

NATUM / NATAM DIE (XXX) MENSIS (XXX) ANNI (XXX)  

IN MUNICIPIO / IN URBE / IN PROVINCIA (XXX)  

(terra originalis)  

POSTQUAM DISSERTATIONEM PROTULIT  

(Thema dissertationis)  

QUAE DISSERTATIO PONDERATA EST IUDICIO  

SUMMA / MAGNA CUM LAUDE / CUM LAUDE vel RITE  

(Nota Germanice scripta)  

ET COLLOQIUM EXAMINATORIUM PEREGIT  

EXAMINA SUMMA / MAGNA CUM LAUDE / CUM LAUDE vel RITE SUPERA-
  
VIT  

EX DECRETO FACULTATIS  

SUMMOS IN THEOLOGIA HONORES DOCTORISQUE NOMEN  

IURA ET PRIVILEGIA  

CONTULI CONLATAQUE ESSE TESTOR  

IN EIUSQUE REI FIDEM HAS LITTERAS FACULTATIS  

THEOLOGORUM  

SIGILLO SANCIENDAS CURAVI  

*PRÄSIDENT/PRÄSIDENTIN der*
*DEKAN/DEKANIN der Theologischen Fakultät*
*Humboldt-Uníversität zu Berlin*
DATUM BEROLINI DIE (XXX )MENSIS (XXXX) ANNI (XXXXXXXX)  

(Universitatis sigillum)

Doctores honoris causa
----------------------

* Carolus Schneider, paedagogus (1896)

Nexus interni
-------------

* Caritatis nosocomium
* Museum historiae naturalis (Berolinum)
* Professores universitatum et scholarum Berolinensium
* Alumni universitatum et scholarum Berolinensium

Notae
-----

1. 1 2  *Amtliches Mitteilungsblatt der theologischen Fakultät*
2. ↑  "Universitatis Fridericae Guilelmae Berolinensis" (cas. gen.): vide epistulam

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Universitatem Humboldtianam** spectant. |

|  |  |
| --- | --- |
|  | **Situs geographici et historici:** *Locus*: 52°31′5″N 13°23′36″E • *GeoNames* • Store norske Lexikon • Большая российская энциклопедия • Encyclopædia Britannica |

* www.hu-berlin.de Situs publicus
Forma urbis antiquae Alexandriae
Alexandria antiqua a principio in regiones urbanas quinque divisa est, litteris Graecis denotatas, **Alpha**, Beta, Gamma, Delta, Epsilon. Haec nomina (si in Historia fabulosa Alexandri Magni fidem reponimus) ab Alexandro ipso data sunt ut verba commemoraverit Άλέξανδρος Βασιλεὺς Γένος Διὸς Ἔκτισεν, scilicet "Alexander rex proles Iovis condidit". Quae regiones rarius in documentis reperiuntur. An Achilles Tatius regionem Alpha indicat in rebus gestis *Leucippae et Clitophontis* non liquet:

> Confecto tandem trium dierum spatio, Alexandriam nave delati sumus: mihique Solis, quas vocant, portas introeunti mira quaedam urbis pulchritudo voluptate oculos complevit. A Solis enim ad Lunae usque portas (in eorum autem deorum tutela portae ipsae sunt) recta columnarum series utrimque protendebatur. Quarum in medio, campus urbis situs erat per quem viae multae -- in urbe peregrinatio! Illinc aliquot urbis stadia progressus, ad eum locum cui ab Alexandro nomen est perveni: aliamque civitatem vidi, cuius pulchritudo hoc pacto distincta erat, ut quam longus esset columnarum in rectum dispositarum ordo, tam longus alius in obliquum esset. In omnes itaque vias obtutus dispertiens, neque spectando satiari, neque pulchritudinem omnem assequi poteram ... Forte autem eo tempore magni numinis, quem Δία Graeci, Serapin Aegyptii vocant, festi dies celebrabantur, et facium gestatio, idque non vulgari admiratione dignum animadverti: vespera enim cum adventasset, ac iam sol accidisset, nox tamen nullo in loco erat, sed alius minutas quasdam in partes dividens lucem sol exoriebatur.– Achilles Tatius, *Leucippe et Clitophon* 5.1-2

.

Nexus interni
-------------

* Alexandria antiqua

Notae
-----

1. ↑  Historia fabulosa Alexandri Magni α 1.32

Bibliographia
-------------

* A. Adriani, *Repertorio d'arte dell'Egitto greco-romano* (Palermo, 1961- ) p. 239
* P. M. Fraser, *Ptolemaic Alexandria*. 3 voll. Oxonii: Clarendon Press, 1973
* Annik Martin, "Les premiers siècles du christianisme à Alexandrie: essai de topographie religieuse, IIIe-IVe siècles" in *Revue des études augustiniennes* vol. 30 (1984) pp. 211-225: vide p. 212

  

 De hac re nexus intervici usque adhuc absunt. Adde, si reppereris.
---

**Animalia** — Chordata

Classis : Aves   
Ordo : Passeriformes   
Familia : Muscicapidae   
Genus : *Luscinia*   
Species : ***L. megarhynchos***   
*Luscinia megarhynchos*   
(Brehm, 1831)  

Ova *Lusciniae megarhynchi*
***Luscinia megarhynchos*** (Graece μέγας 'magnum' + ῥύγχος 'rostrum') est species avium familiae Muscicapidarum ordinis Passeriformium, cantu pulchro fortique nobilis. Haec est **luscinia** Romanis antiquis nota, poëtice etiam **aëdon** (ἀηδών) appellata, atque **philomela** (φιλομήλα), ex Philomela, in fabula Graeca filia Pandionis, quae in lusciniam (vel hirundinem) mutata est.

Apud Plinium
------------

Gaius Plinius Secundus in *Naturali historia* haec de luscinia scribit:

> Lusciniis diebus ac noctibus continuis XV garrulus sine intermissu cantus densante se frondium germine, non in novissimis digna miratu ave. primum tanta vox tam parvo in corpusculo, tam pertinax spiritus; deinde in una perfecta musica scientia: modulatus editur sonus et nunc continuo spiritu trahitur in longum, nunc variatur inflexo, nunc distinguitur conciso, copulatur intorto, promittitur revocato, infuscatur ex inopinato, interdum et secum ipse murmurat, plenus, gravis, acutus, creber, extentus, ubi visum est, vibrans, summus, medius, imus. breviterque omnia tam parvulis in faucibus, quae tot exquisitis tibiarum tormentis ars hominum excogitavit, non ut sit dubium hanc suavitatem praemonstratam efficaci auspicio, cum in ore Stesichori cecinit infantis. ac ne quis dubitet artis esse, plures singulis sunt cantus, nec iidem omnibus, sed sui cuique. certant inter se, palamque animosa contentio est. victa morte finit saepe vitam spiritu prius deficiente quam cantu. meditantur aliae iuveniores versusque quos imitentur accipiunt. audit discipula intentione magna et reddit, vicibusque reticent: intellegitur emendatae correptio et in docente quaedam reprehensio. ergo servorum illis pretia sunt, et quidem ampliora quam quibus olim armigeri parabantur. scio HS VI candidam alioqui, quod est prope invisitatum, venisse, quae Agrippinae Claudi principis coniugi dono daretur. visum iam saepe iussas canere coepisse et cum symphonia alternasse, sicut homines repertos qui sonum earum addita in transversas harundines aqua foramen inspirantes linguaeve parva aliqua opposita mora indiscreta redderent similitudine. sed hae tantae tamque artifices argutiae a XV diebus paulatim desinunt, nec ut fatigatas possis dicere aut satiatas. mox aestu aucto in totum alia vox fit, nec modulata aut varia; mutatur et color. postremo hieme ipsa non cernitur. linguis earum tenuitas illa prima non est quae ceteris avibus. pariunt vere primo, cum plurimum, sena ova.
> 
>

Notae
-----

1. ↑  Gaius Plinius Secundus, *Naturalis historia* 10.81.

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Lusciniam megarhynchon*** spectant. |

|  |  |
| --- | --- |
|  | Vide **"*Lusciniam megarhynchon*"** apud **Vicispecies**. |

|  |  |
| --- | --- |
|  | **Situs scientifici:**  • ITIS • NCBI • Biodiversity • IUCN Red List • Fossilworks • INPN France |

* De luscinia megarhyncho in situ Wildscreen Arkive
Wikidata Vladimirus Bogoraz
Res apud Vicidata repertae:Vladimirus Bogoraz: imagoVladimirus Bogoraz: imago
*Nativitas*: 15 Aprilis 1865; Ovruch  
*Obitus*: 10 Maii 1936; Rostovia ad Tanaim  
*Patria*: Imperium Russicum, Unio Sovietica  

**Officium**

*Munus*: anthropologus, Rerum novarum cupidi, scriptor, poëta, linguista, politicus  
*Patronus*: Institute of the Peoples of the North, Universitas Publica Petropolitana
**Consociatio**

*Factio*: Popular Socialists  

**Memoria**

*Sepultura*: Literatorskie mostki  

**Vladimirus Germani filius Bogoraz** (Russice Владимир Германович Богораз, tr. *Vladimir Germanovič Bogoraz*, Anglice ut *Waldemar Bogoras* notus, etiam pseudonymo Тан, tr. *Tan* utebatur; natus familia Iudaica in urbe *Ovruč* gubernii Volhyniensis Imperii Russici die 15 Aprilis 1865, mortuus in regione Rostoviensi die 10 Maii 1936) fuit rerum novarum cupidus, scriptor, anthropologus ethnographus et linguista Russicus et Sovieticus.

Vita et opera
-------------

Vladimirus Bogoraz anno 1880 studia in gymnasio complevit, postquam studens Universitatis Petropolitanae (initio facultatis physico-mathematicae, ab anno 1881 autem facultatis iuridicae) factus. Illo tempore etiam particeps motus revolutionarii factus est, idcirco nonnumquam arrestabatur, et anno 1889 affectus est exsilio ad terras boreales Orientis Expremi Russiae prope Colymam fluvium. Ibi culturae gentium indigenorum localium (praesertim Tschuktschorum) studere incepit. Annis 1894–1896 (iam tempore exsilii) et dein annis 1900–1901 (exsilio finito) in expeditionibus vitam gentium illorum explorantibus participavit. Post expeditionem secundam in CFA laboravit, sed anno 1904 rursus in Imperium Russicum, ubi in vita politica participavit, contra regimen Imperii pugnans. Ab anno 1918 Bogoraz in museo anthropologiae et ethnographiae Academiae Scientiarum Russicae, dein URSS favebat operi. Ab anno 1921 in nonnullis institutis educationis Petropoli (dein Leninopoli) professor erat. Annis ultimis vitae suae fuit director musei historiae religionis (anno 1932 conditi).

Bogoraz circa 130 opera de ethnographia, eruditione vulgari et linguis (praesertim illis gentium indigenorum Tschucotiae, Camtschatcae et Iacutiae) scripsit. Praeterea, certa opera fictionis atque poemata creavit atque nonnullas narrationes ex Anglico Russice vertit.

Notae
-----

1. ↑  Calendario Iuliano, scilicet 27 Aprilis Gregoriano.

Nexus externi
-------------

* Pagina de Vladimiro Bogoraz *Encyclopaediae Sovieticae Magnae* editionis tertiae **(Russice)**
* Vladimirus Bogoraz: biographia et bibliographia **(Russice)**
* Opera Vladimiri Bogoraz **(Anglice)** et **(Russice)**
Wikidata Vladimirus Komarov (cosmonauta)
Res apud Vicidata repertae:Vladimirus Komarov (cosmonauta): imagoVladimirus Komarov (cosmonauta): imagoVladimirus Komarov (cosmonauta): subscriptioVladimirus Komarov (cosmonauta): subscriptio
*Nativitas*: 16 Martii 1927; Moscua  
*Obitus*: 24 Aprilis 1967; Regio Oropolitana  
*Patria*: Unio Sovietica  

**Officium**

*Munus*: Gubernator aeroplani, Astronauta, military officer, ingeniarius, test pilot  

**Consociatio**

*Factio*: Factio Communistica Unionis Sovieticae  

**Memoria**

*Laurae*: Hero of the Soviet Union, Hero of the Soviet Union, Order of Lenin, Order of the Red Star, Medal "For Battle Merit", Jubilee Medal "Twenty Years of Victory in the Great Patriotic War 1941–1945", Medal "For the Development of Virgin Lands", Jubilee Medal "30 Years of the Soviet Army and Navy", Jubilee Medal "40 Years of the Armed Forces of the USSR", Medal "For Impeccable Service", 1st class, Medal "For Impeccable Service", 2nd class, Pilot-Cosmonaut of the USSR, Q16654323, Hero of Labor, Merited Master of Sports of the USSR  
*Sepultura*: Kremlin Wall Necropolis  

**Vladimirus Michaelis filius Komarov** (Russice Владимир Михайлович Комаров, tr. *Vladimir Michajlovič Komarov*; Moscuae natus die 16 Martii 1927, in regione Orenburgensi mortuus die 24 Aprilis 1967) fuit cosmonauta Sovieticus, praefectus astronavium. Volatum suum cosmicum primum diebus 12 et 13 Octobris 1964 cum Constantino Feoktistov et Bori Egorov in astronave *Voschod-1* (Восход-1) perfecit. Hic fuit volatus primus, simul a grege cosmonautarum factus. Volatum suum secundum diebus 23 et 24 Aprilis 1967 in astronave *Sojuz-1* (Союз-1) solus fecit, sed tempore descensus umbrellae descensoriae depravatae causa periit. Komarov fuit primus cosmonautarum, in volatu mortuorum. Titulo Herois Unionis Sovieticae (anno 1964 et anno 1967, post mortem) nonnullisque aliis signis laudis ornatus est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Vladimirum Komarov** spectant. |

* Pagina de Vladimiro Komarov *Encyclopaediae Sovieticae Magnae* editionis tertiae **(Russice)**
* Pagina de Vladimiro Komarov *Encyclopaediae Russicae Magnae* **(Russice)**
Wikidata Vladimirus Iaroslai filius (dux Novogardiensis)
Res apud Vicidata repertae:Vladimirus Iaroslai filius (dux Novogardiensis): imagoVladimirus Iaroslai filius (dux Novogardiensis): imago
*Nativitas*: 1020; Novogardia Magna  
*Obitus*: 4 Octobris 1052; Novogardia Magna  

**Officium**

*Officium*: Grand Prince of Novgorod  
*Munus*: politicus  

**Consociatio**

*Religio*: Christianitas Orthodoxa
**Familia**

*Genitores*: Iaroslaus I Sapiens; Ingigerda Olai filia  
*Coniunx*: Oda von Babenberg  
*Proles*: Rostislav of Tmutarakan  
*Familia*: Rurici domus
**Memoria**

*Sepultura*: Sancta Sophia Novogardiensis  
orthodoxus (*feriae die* October 4, June 20)
**Vladimirus Iaroslai filius**, anno 1020 natus et anno 1052 mortuus, fuit Iaroslai Sapientis et Ingigerdae filius senior, dux Novogardiensis ab anno 1034 (aut 1030). In *jam'* (*ямь*) gentem Finno-Ugricam expeditionem facit et in Constantinopolim. Arcem lapideam et Ecclesiam cathedralem Sophiae Novogardiae aedificavit, die 14 Septembris anno 1052 ab Luca episcopo consecratam et post 20 dies die 4 Octobris mortuus est patre iam vivente. Rostislaum filium reliquit. Ab Ecclesia Orthodoxa Russica ut sanctus colitur.

Nexus externi
-------------

* De Vladimiri Iaroslai filio in *Lexico encyclopaedico Brockhaus et Efron* **(Russice)**
* Sancti Vladimiri Novogardiensis vita **(Russice)**
Wikidata Vladimirus Filatov
Res apud Vicidata repertae:Vladimirus Filatov: imagoVladimirus Filatov: imagoVladimirus Filatov: subscriptioVladimirus Filatov: subscriptio
*Nativitas*: 15 Februarii 1875; Mikhaylovka  
*Obitus*: 30 Octobris 1956; Odessa  
*Patria*: Imperium Russicum, Unio Sovietica, Res Publica Sovietica Socialistica Ucrainica  

**Officium**

*Munus*: medicus, ophthalmologist, politicus, Chirurgus  
*Patronus*: Odesa National Medical University, Filatov Institute of Eye Diseases and Tissue Therapy, Universitas Odessana, Imperial Novorossiysk University
**Familia**

*Coniunx*: Q97279259  

**Memoria**

*Laurae*: Stalin Prize, Order of Lenin, Hero of Socialist Labour, Order of the Patriotic War 1st class, Order of the Red Banner of Labour, Medal "For the Victory over Germany in the Great Patriotic War 1941–1945"  
*Sepultura*: 2nd Christian Cemetery  

Vladimirus Filatov in nummo Ucrainico pictus.
**Vladimirus Petri filius Filatov** (Russice Владимир Петрович Филатов, tr. *Vladimir Petrovič Filatov*; natus in vico *Michajlovka* tunc gubernii Pensensis et nunc rei publicae Mordoviae Russiae die 27 Februarii 1875, Odessae mortuus die 30 Octobris 1956) erat ophthalmologus sive ophthalmologista et chirurgus Russicus et Ucrainicus Sovieticus, conditor scholae scientificae in ophthalmologia, socius ordinarius Academiae Scientiarum Ucrainicae RSS ab anno 1939 et Academiae Scientiarum Medicarum URSS ab anno 1944, anno 1950 titulo Herois Laboris Socialistici ornatus.

Vita et opera
-------------

Vladimirus Filatov anno 1897 complevit studium suum in facultate medica Universitatis Moscuensis, et ab anno 1903 Odessae colebat, ubi anno 1908 dissertationem pro gradu doctoris medicinae defendit. Annis 1903–1911 in clinica ocularia Universitatis Odessanae laborabat, et ab anno 1921 fuit professor Instituti Medici Odessani. Anno 1936 Filatov condidit Institutum Ophthalmologiae Experimentalis, cuius director ad finem vitae suae mansit, et quod nunc Institutum Morborum Oculariorum et Therapiae Texturalis Filatoviana vocatur. Praeterea fuit conditor atque editor *Diarii ophthalmologici*, etiam praeses societatis scientificae ophthalmologorum Ucrainae. 

Filatov notus est ut inventor methodi transplantationis corneae atque nonnullorum aliorum methodorum therapiae ophthalmologicae (e.g. anno 1933 elaboravit methoda therapiae texturalis). Multa instrumenta ophthalmologica creavit. Plus quam 430 opera sua scientifica in lucem edidit.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Vladimirum Filatov** spectant. |

|  |  |
| --- | --- |
|  | **Lexica biographica:**  • Большая российская энциклопедия • Deutsche Biographie |

* Pagina de Vladimiro Filatov *Encyclopaediae Sovieticae Magnae* editionis tertiae **(Russice)**
* vita eius in paginis de medicinae historia
* Filatov inter terrae illustrissimos viros
"Sigillum Saverici de Malo Leone", 1225
**Savericus de Malleone** sive **de Malo Leone**[1] (mortuus die 29 Iulii 1233) fuit nobilis Pictaviensis, trobator in lingua Occitanica, qui in Anglia et Francia militavit. Fuit filius Radulphi de Malleone domini Toarcii. In primis pro puero Arthuro duce Britanniae militavit; anno 1202 captus sed post duos annos a rege Iohanne liberatus officium siniscalci Pictaviensis suscepit. Anno 1211 cum Raimundo comite Tolosano Simonem Montis Fortis in urbe Castro Novo obsedit. Rursus pro rege Iohanne in Bello Baronum ab anno 1215 pugnavit, annoque insequenti inter regentes Henrici III numeratus est. Anno 1219 Cruce signatus in quinta expeditione sacra ad obsidionem Damiettae adfuit. Anno 1227 inter nobiles Pictavienses et Andecavenses contra Ludocicum IX repugnavit.

Vita brevis Savarici de Malleone in libris manu scriptis carminum Occitanicarum reperitur. Petrus Vallis Cernaii in *Historia Albigensi* sic describit vel vituperat: "... ille pessimus apostata, ille prevaricator iniquus, filius Diaboli, minister Antichristi, Savericus videlicet de Malleone, omnem excedens hereticum, omni deterior infideli, impugnator ecclesiae, Christi hostis. O virum, immo virus, pessimum, Savericum dico, qui, scelestus et perditus, inpudens et inprudens, currens adversus Deum erecto collo, inpugnare ausus est ecclesiam sanctam Dei! O hominem apostasie principem, crudelitatis artificem, perversitatis actorem ..."[2]

Carmina
-------

Tria carmina a Saverico de Malleone composita servantur, inter quae copula comitissae Alienorae missa de pugna contra Simonem Montis Fortis; partimentum cum Gaucelmo Faidit et Hugone de Bacalaria; partimentum cum praeposito quodam Valentiano. Rationes iuxta partimenta servantur.

* "*Dompna, be sai q'oimais fora razos*" (432,1;[3] copula)
* "*Gaucelm, tres jocs enamoratz*" (167,26=432,2=449,1a; partimentum)
* "*Savaric, ie.us deman*" (384,1=432,3; partimentum)

Notae
-----

1. ↑  Aliter "Savarus Malleonensis": vide Polydorus Vergilius, *Anglica historia* (ed. 1534 p. 291 apud *Google Books*)
2. ↑  Petrus Vallis Cernaii, *Historia Albigensis* cap. 254
3. ↑  Numeros carminum poetarum Occitanorum (*trobatorum*) invenis apud A. Pillet, H. Carstens, *Bibliographie des Troubadours* (Halis Saxonum, 1933)

Nexus externi
-------------

* "Savary de Mauléon" e *Medieval Lands* (situs a Carolo Cawley elaboratus apud FMG)

Bibliographia
-------------

* "Savaric de Malleo" in J. Boutière, A.-H. Schutz, edd. *Biographies des troubadours* (Lutetiae: Nizet, 1964) no. xxviii pp. 221-228
* "Savaric de Mauleon" in Martín de Riquer, *Los trovadores: historia literaria y textos* vol. 2 pp. 941-949 Paginae selectae
* H. J. Chaytor, *Savaric de Mauléon, Baron and Troubadour*. Cantabrigiae: Cambridge University Press, 1939
* Patrice Le Roux, *Savary de Mauléon: un prince poète au XIIIe siècle*. Terres de Braise, 2002. ISBN 978-2-9505-9343-6
Una ex quattuor pellibus *H. leucophaei* quae exstant, in Museo historiae naturalis Vindobonensi conservata. Propter lumen caerulea videtur.

---

**Animalia** — Chordata

Classis : Mammalia   
Ordo : Artiodactyla   
Familia : Bovidae   
Subfamilia : Hippotraginae   
Genus : *Hippotragus*   
Species : †*H. leucophaeus*   
(Pallas, 1766)  
   
Palaeontologia

0.126–0 m.a.: Pleistocaenum superius > Recens 
praeЄ







Є
O
S
D
C
P
T
I
K
Pg
N

↓

Conservationis status

EX  
  
  
Exstincta (IUCN 3.1)
Synonyma
\**Antilope leucophaeus* (Pallas, 1766)
* *Hippotragus capensis* (P. L. S. Müller, 1776)
* *Capra leucophaea* (Thunberg, 1793)
* *A. leucophaea* (Lichtenstein, 1814)
* *Bubalis leucophaea* (Lichtenstein, 1814)
* *Cemas glaucus* (Oken, 1816)
* *H. glauca* (Oken, 1816)
* *Cerophorus leucophaeus* De Blainville, 1816
* *Oryx leucophaeus* De Blainville, 1816
* *Egocerus leucophaea* (Desmarest, 1822)

Territorium

Habitationes priores

***Hippotragus leucophaeus*** (a Graeco, λευκόφαιος 'ex albo et fusco mixtus'; Anglice *bluebuck*, *blue antelope*; Batava Capitensi: *blaubok*) est species exstincta bovidarum quae in Africa Australi fere usque ad annum 1800 vivebant. Minor est congeneribus suis *Hippotrago equini* et *Hippotrago nigri*. Prius aliquando subspecies *H. equini* habebatur, sed indicia genetica monstrant eam speciem esse distinctam.

Notae
-----

1. ↑  IUCN SSC Antelope Specialist Group (2008). "Hippotragus leucophaeus". IUCN Red List of Threatened Species. Version 2008. International Union for Conservation of Nature.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Hippotragum leucophaeum** spectant. |

* De *H. leucophaeo* apud Animal Diversity Web
Wikidata Racleum
Res apud Vicidata repertae:Racleum: insigneRacleum: insigne
*Civitas*: Italia  
*Locus*: 39°58′0″N 18°6′0″E  
*Numerus incolarum*: 11 011  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Lupiensis  

**Geographia**

*Superficies*: 24.29 chiliometrum quadratum  
*Territoria finitima*: Hallistes, Melissanum, Uxentum, Octavianum  

**Tabula aut despectus**

Racleum: situsRacleum: situs
Racleum
**Racleum** (-ei, *n.*) (alia nomina: *Racalae, -arum*, *Racalis*) (Italiane: *Racale*) est Urbs Italiae et municipium, circiter 10 950 incolarum, in Regione Apulia, in Provincia Lupiensi et in Sallento historica ac geographica terra situm. Urbani *Racalini* appellantur.

Insigne
-------

* Urbs Italiae*Urbs Italiae*

Aedificia egregia
-----------------

* Calvaria,

et cetera.

Ecclesia Catholica Romana
-------------------------

* Dioecesis Neritonensis-Gallipolitana

Fractiones, vici et loci in municipio
-------------------------------------

### Fractiones

* *Torre Suda*.

### Loci

* *Masseria Ospina*

Municipia finitima
------------------

* Alista
* Melessanum
* Tavianum
* Uxentum

Nexus interni
-------------

* Sallentum
* Lupiae seu Lyciae
* Urbes Italiae

Notae
-----

1. ↑  F. Sacco, *Dizionario geografico-istorico-fisico del Regno di Napoli* (Neapolis: Vincenzo Flauto, 1796) (I) (II) (III) (IV)
2. ↑  DPR 19 Ianuarii 1999

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Racleum** spectant. |

* Situs publicus **(Italice)**

Pinacotheca
-----------

* Collocatio finium municipii in Provincia Lupiensi.Collocatio finium municipii in Provincia Lupiensi.
* CalvariaCalvaria
**Eduardus M. House** (natus 26 Iulii 1858 Hustoniae, mortuus 28 Martii 1938 Novi Eboraci) fuit delegatus Civitatum Foederatarum apud Deliberationem de pace componenda Lutetiae facta anno 1919.

Nexus interni
-------------

* Participes deliberationis de pace componenda (1919)

Bibliographia
-------------

* *What really happened at Paris; the story of the Peace Conference, 1918-1919, by American delegates*; ed. E. M. House, C. Seymour. New York: Scribner, 1921.

Bok, E. W. In explanation. - House, E. M. Foreword. - Mezes, S. E. Preparations for peace. - Day, C. The atmosphere and organization of the Peace Conference. - Haskins, C. H. The new boundaries of Germany. - Lord, R. H. Poland. - Seymour, C. The end of the empire: remnants of Austria-Hungary. - Johnson, D. W. Fiume and the Adriatic problem. - Bowman, I. Constantinople and the Balkans. - Westermann, W. L. The Armenian problem and the disruption of Turkey. - Hudson, M. O. The protection of minorities and natives in transferred territories. - Scott, J. B. The trail of the Kaiser. - Lamont, T. W. Reparations. - Young, A. B. The economic settlement. - Gompers, S. The labor clauses of the treaty. - Hoover, H. The economic administration during the armistice. - Mayo, H. T. The Atlantic Fleet in the Great War. - Bliss, T. H. The problem of disarmament. - Miller, D. H. The making of the League of Nations. - House, E. M. The Versailles Peace in retrospect.

Nexus Externus
--------------

* Vita apud Handbook of Texas Online.
Wikidata Rachel Carson
Res apud Vicidata repertae:Rachel Carson: imagoRachel Carson: imago
*Nativitas*: 27 Maii 1907; Rachel Carson Homestead  
*Obitus*: 14 Aprilis 1964; Fons Argenteus  
*Patria*: Civitates Foederatae Americae  

**Officium**

*Munus*: marine biologist, environmentalist, zoologus, essayist, auctor, conservationist, non-fiction writer, scriptor, whistleblower  
*Patronus*: Ministerium Piscium et Ferarum Civitatum Foederatarum, Universitas Marylandensis
**Familia**

*Coniunx*: no value  

**Memoria**

*Laurae*: Guggenheim Fellowship, John Burroughs Medal, National Women's Hall of Fame, Praemium Praesidis pro Libertate, National Book Award for Nonfiction, Cullum Geographical Medal, Audubon Medal, AAAS Kavli Science Journalism Award, Maryland Women's Hall of Fame  
*Sepultura*: Parklawn Memorial Park  

**Rachel Louise Carson** fuit zoologa et biologa Americana.

Eius cursus in U.S. Bureau of Fisheries coepit, ubi biologae officio fungebatur. Annibus 1950, scribere coepit. Studium finivit in Universitate Hopkinsiensis anno 1929. *The Sea Around Us* anno 1951 divulgato, Carson scriptricem tam bonam esse annota est, quam ut composito monetario uteretur. Duo alii libri expositi sunt, quae sunt *The Edge of the Sea* et primus liber conrectus, nunc *Under the Sea-Wind* appellatus; coniuncte hi tres libri trilogiam de variis rebus maritimis et oecologismo constituunt, tam ad vitam in litore quam ad vitam in maris altitudinibus pertinentem.

Annibus 1950 exeuntibus, Carson conamen eius in naturae praesidium derexit. Provulgavit ergo anno 1962 *Silent Spring* ('Ver Tacitum'), librum celeberrimum, qui effecit ut magna pars opinionis Americanae de periculo pollutionis a DDT sensibilior fieret. Quod etiam origo politica et pactione de protectione naturae Consociationis Nationum movit. 

Posthume anno 1980, Praemium Praesidis pro Libertate laudatur.

Nexus externi
-------------

* Charti a Rachel Carson scripti
* Laudatio in *New York Times*
* RachelCarson.org—situs de Carson a Linda Lear factus
* "100 most important people" e Time magazine: pars de Carson
* Revisiting Rachel Carson—commentarium Gulielmi Moyer, PBS.org, 9-21-2007
* Rachel Was Wrong—situs contra Carson a Competitive Enterprise Institute factus
* *Silent Spring* at 40: Rachel Carson's classic is not aging well *Reason Online*, June 2002
* The Rachel Carson Greenway Trail in Montgomery County in Terra Mariae

**Organizationes quae ad Carson spectant**

* The Rachel Carson Council
* The Rachel Carson Homestead
* Silent Spring Institute
* Rachel Carson Trails Conservancy
* Rachel Carson Institute
Eduardus Kellaeus
Secundum mythum Eduardus Kellaeus mortuus est cadendo de alta turri ut hic in carta tarochi.
Alphabetum Enochianum ab angelis aut verisimilius ab Eduardo Kellaeo et Ioanne Dee conceptum.
**Eduardus Kellaeus** sive **Eduardus Kelley** sive **Eduardus Talbot**, Vigorniae natus die 1 Augusti 1555 et morte raptus anno 1597, erat iurisconsultus, alchemista, magus, astrologus et adeptus doctrinae hermeticae.

Kellaeus iunctus erat amicitia cum Ioanne Dee et patrinus erat doctae poetriae Elisabethae Ioannae Westoniae.

Vita
----

Dicebat se pulverem secretam invenisse qua cuprum in purum aurum mutare valebat. Etiam dicebat se cum sphaera cristallina posse cum angelis loqui sermone quem vocabat "enochiano". Dicitur ab angelis raptus esse quibuscum longum iter caeleste fecisse. Haec omnia in suo "Libro Enoch" narravit, quo in libro alphabeto incognito scripta lingua enochiana transcripsit. Hoc alphabetum aliquatenus eiusdem generis est quam alphabetum Codicis Voynich. Reapse non ab angelis sed a semetipso et Ioanne Dee hoc alphabetum fabricatum esse videtur.

De eius morte
-------------

Eduardus Kelley multum ab imperatore Rudolpho II aestimabatur, sed timens ne in Angliam cum secreto suo auri fabricandi aufugeret, eum in carcerem castelli Hnevin iecit quo in loco dicitur mortuus esse anno 1597 cum erat 42 annos natus. Secundum alios mortuus est anno 1593 cadendo de alta turri cum tentabat e castello aufugere. Haec mors post casum de turre fortasse mythica est et referre videtur ad cartam tarochi cui nomen "casa Dei".

Notae
-----

1. ↑  Imago Eduardi Kellaei.
**Eduardus Massaux** (natus in urbe Belgica Novi-Castelli Arduennarum die 27 Septembris anno 1920 vitaque functus in vico Bioul die 25 Ianuarii anno 2008) fuit theologus et sacerdos catholicus Belgicus.

Ab anno 1953 fuit professor in Universitate Catholica Lovaniensi, cuius rector magnificus fuit ab anno 1969 usque ad annum 1986.

Tempore quo graves disssensiones flagrabant de quaestione linguarum utendarum in Universitate Catholica, magna auctoritate fruebatur de hac re decernenda, sed non valuit impedire quin pars francogallica reiiceretur et deberet novam sedem in Gallo-Belgica invenire.

Fuit iam ab anno 1965 pro rectore partis francogalligae.

Haec separatio et divisio inter duas partes Universitatis Catholicae Lovaniensis eum fortiter tetigit, quod vocavit "*peccatum adversus spiritum*".

Fuit etiam ultimus, ab anno 1834 quo condita est Universitas Catholica Lovaniensis, rector e cleris electus.

Haec omnia videtur aegre tulisse, et postquam rude donatus officium abdicavit, maluit procul ab Universitate Catholica pergere vitam. Valde etiam videtur doluisse Universitatem novas vias sequi seque vertere ad pluralitatem opinionum quod vocant "pluralismum" et inter directores etiam laicos recepissse.

His omnibus de causis testamento vetuit ne sodales Universitatis catholicae suis funeribus adessent neque laudes ullas de eo dicerent neque pompam instituerent.

Nexus externi
-------------

* Pagina interretialis VIAF
**VW** T1 Kastenwagen
**VW-Bus** T1 modo hippiensi pictum
**VW-Bus** sive Typ 2, vulgo **Bulli,** erat autocinetum onerarium societatis autocineticae Volkswagen, de quo ab anno 1950 usque ad annum 1967 circiter duodevicies centena milia exemplaria fabricabantur.

Historia
--------

Anno 1947 mercator Batavus Bernardus Marinus Pon, qui in Nederlandia et Civitatibus Foederatis Americae autocinetum Volkswagen scarabaeum venditabat, rectoribus societatis autocineticae Volkswagen necessitatem autocineti onerarii exposuit et formam ac speciem Bullis adumbravit. Anno 1950 fabricatio orta est. Primo opifices et conductores Bullim emebant et ad negotia sua utebantur. Deinde iuvenes libertatis cupidi iucunditatem Bullis cognoscebant et in Bullibus variis coloribus depictis peregrinabant.

Structura
---------

Basis Bullis erat Volkswagen scarabaeus, cuius motrum in puppi situm est. Ideo primi Bulles ostio postico carentes portam a latere habebant, cum alii autocineti onerarii sine difficultate a tergo onerarentur. Nihilominus Bulli rivales suos, robustae structurae ac modici pretii gratia, exsuperabat .

Bibliographia
-------------

* Iohannes Gunnell: *The Complete Book of Classic Volkswagens.* Quarto Publishing Group, Minneapolis, 2017.
Wikidata Uxentum
Res apud Vicidata repertae:
*Civitas*: Italia  
*Locus*: 39°56′0″N 18°10′0″E  
*Numerus incolarum*: 12 412  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Lupiensis  

**Geographia**

*Superficies*: 100.4 chiliometrum quadratum  
*Territoria finitima*: Hallistes, Caesaranum, Melissanum, Praesitium-Aquara Capitis, Racalae, Rufianum, Taurisianum, Salvium  

**Tabula aut despectus**

Uxentum: situsUxentum: situs
Locus Uxenti.
**Uxentum** (-i, *n.*) (alia nomina: *Uzentum*, *Uzintum*, *Augentum*) (Italiane *Ugento*; Sallentine: *Ucentu*; Messapice: *Ozan*) est urbs et commune Italicum, circiter 12 3350 incolarum, in Provincia Lupiensi regionis Apuliae, et in Sallento historica ac geographica regione situm. Urbani *Uxentini* appellantur.

Sententia urbana est *Ozan.*.

Clari cives
-----------

### Hic vixerunt

* Antonius Minturnus

### Oriundi

* Aldus Moro

Aedificia egregia
-----------------

* Ecclesia cathedralis Assumptionis B.M.V.

Ecclesia Catholica Romana
-------------------------

Uxentum, cum Fano Sanctae Mariae Leucadensis, sedes episcopalis Ecclesiae Catholicae Romanae est. Nomen sedis Dioecesis Uxentina-Sanctae Mariae Leucadensis est.

Fractiones, vici et loci in municipio
-------------------------------------

### Fractiones

* Geminianum (Italiane *Gemini*)
* Turris Sancti Ioannis (Italiane *Torre San Giovanni*)

Municipia finitima
------------------

* Alista
* Aquara Capitis
* Casaranum
* Melessanum
* Praesitium
* Racleum
* Rufanum
* Salven
* Taurisanum

Nexus interni
-------------

* Lupiae seu Lyciae
* Sallentum

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Uxentum** spectant. |

* Situs interretialis urbis proprius. **(Italiane)**

Pinacotheca
-----------

* Urbs ItaliaeUrbs Italiae
* Collocatio finium urbanorum.Collocatio finium urbanorum.
* Ecclesia cathedralis Assumptionis Beatae Mariae Virginis.Ecclesia cathedralis Assumptionis Beatae Mariae Virginis.

Notae
-----

1. ↑  F. Sacco, *Dizionario geografico-istorico-fisico del Regno di Napoli* (Neapolis: Vincenzo Flauto, 1796) (I) (II) (III) (IV)
2. 1 2 3  Cf. "Dioecesis Uxentina-Sanctae Mariae Leucadensis" e *The Hierarchy of the Catholic Church* (situs a Davide M. Cheney elaboratus) **(Anglice)**
3. ↑  A. Chiusole, *Il mondo antico, moderno, e novissimo, ovvero Breve trattato* (Venetiarum: G. B. Recurti, 1749).
4. ↑  Maria Teresa Laporta, *Il nome di Oria*, p. 65.
5. 1 2  Nomi d'Italia - AAVV, De Agostini
6. ↑  presidenza.governo.it/onorificenze\_araldica.